31994R3330
L 350/52
JURNALUL OFÍCIAL AL UNIUNII EUROPENE
REGULAMENTUL (CE) NR. 3330/94 AL COMISIEI
din 21 decembrie 1994
privind clasificarea tarifară a anumitor bucăți de carne de pasăre și de modificare a Regulamentului (CEE) nr. 2658/87 privind Nomenclatura tarifară și statistică și Tariful Vamal Comun
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2777/75 al Consiliului din 29 octombrie 1975 privind organizarea comună a piețelor în sectorul cărnii de pasăre (1), astfel cum a fost modificat ultima dată prin Regulamentul (CEE) nr. 1574/93 (2), în special articolul 3 și articolul 5 alineatul (3),
întrucât s-a constatat că clasificarea anumitor bucăți de carne de pasăre ridică unele probleme datorită absenței unor definiții exacte în Nomenclatura tarifară și statistică, instituită prin Regulamentul (CEE) nr. 2658/87 al Consiliului (3), astfel cum a fost modificat ultima dată prin Regulamentul (CE) nr. 3115/94 al Comisiei (4); întrucât definițiile menționate anterior trebuie să fie adoptate în vederea asigurării aplicării uniforme a prelevărilor în sectorul cărnii de pasăre;
întrucât, în aplicarea dispozițiilor articolului 11 alineatul (1) din Regulamentul (CEE) nr. 2777/75, Nomenclatura tarifară rezultată din regulamentul menționat este inclusă în Nomenclatura Combinată; întrucât, prin urmare, aceasta ar trebui modificată;
întrucât măsurile prevăzute de prezentul regulament sunt conforme cu avizul Comitetului de gestionare a cărnii de pasăre și ouălor,
ADOPTĂ PREZENTUL REGULAMENT:
Articolul 1
În sensul aplicării taxelor în sectorul cărnii de pasăre, sunt considerate drept:
1.
„jumătăți”, în sensul subpozițiilor 0207 39 13, 0207 39 33, 0207 39 57, 0207 39 61, 0207 39 63, 0207 41 11, 0207 42 11, 0207 43 21, 0207 43 23 și 0207 43 25: jumătățile de carcase de pasăre rezultând dintr-o tranșare longitudinală în planul format de osul pieptului și șira spinării;
2.
„sferturi”, în sensul subpozițiilor 0207 39 13, 0207 39 33, 0207 39 57, 0207 39 61, 0207 39 63, 0207 41 11, 0207 42 11, 0207 43 21, 0207 43 23 și 0207 43 25: sferturile posterioare sau sferturile anterioare obținute prin tranșarea transversală a unei jumătăți;
3.
„aripi întregi, cu sau fără vârfuri”, în sensul subpozițiilor 0207 39 15, 0207 39 35, 0207 39 65, 0207 41 21, 0207 42 21, 0207 43 31: bucățile de pasăre compuse din humerus, radius și cubitus împreună cu masa musculară care le acoperă. Vârfurile, inclusiv oasele carpiene, pot fi înlăturate sau nu. Tranșările trebuie realizate la articulații;
4.
„piepți”, în sensul subpozițiilor 0207 39 21, 0207 39 41, 0207 39 71, 0207 39 73, 0207 41 41, 0207 42 41, 0207 43 51 și 0207 43 53: bucățile de pasăre compuse din osul pieptului și coaste, repartizate de o parte și de cealaltă, împreună cu masa musculară care le acoperă;
5.
„pulpe”, în sensul subpozițiilor 0207 39 23, 0207 39 75, 0207 39 77, 0207 41 51, 0207 43 61 și 0207 43 63: bucățile de pasăre compuse din femur, tibie și peroneu împreună cu masa musculară care le acoperă. Cele două tranșări trebuie realizate la articulații;
6.
„copane de curcan sau de curcă”, în sensul subpozițiilor 0207 39 43, 0207 42 51: bucățile de curcă sau de curcan, compuse din tibie și peroneu, împreună cu masa musculară care le acoperă. Cele două tranșări trebuie realizate la articulații;
7.
„pulpe de curcan sau de curcă, altele decât copane”, în sensul subpozițiilor 0207 39 45 și 0207 42 59: bucățile de curcan sau de curcă, compuse din femur și masa musculară care le acoperă sau din femur, tibie și peroneu împreună cu masa musculară care le acoperă. Cele două tranșări trebuie realizate la articulații.
Articolul 2
Capitolul 2 din anexa 1 la Regulamentul (CEE) nr. 2658/87 se modifică după cum urmează:
1.
Nota complementară 4 se înlocuiește cu următorul text:
„4.
Sunt considerate drept:
(a)
«bucăți de pasăre cu os» în sensul subpozițiilor de la 0207 39 13 la 0207 39 23, de la 0207 39 33 la 0207 39 45, de la 0207 39 57 la 0207 39 77, de la 0207 41 11 la 0207 41 51, de la 0207 42 11 la 0207 42 59 și de la 0207 43 21 la 0207 43 63: părțile menționate anterior care conțin toate oasele.
Bucățile de pasăre menționate la litera (a), din care a fost înlăturată o parte din oase, se încadrează la subpoziția 0207 39 25, 0207 39 47, 0207 39 83, 0207 41 71 sau 0207 43 81;
(b)
«jumătăți» în sensul subpozițiilor 0207 39 13, 0207 39 33, 0207 39 57, 0207 39 61, 0207 39 63, 0207 41 11, 0207 42 11, 0207 43 21, 0207 43 23 și 0207 43 25: jumătățile de carcase de pasăre rezultate din tranșarea longitudinală în planul format de osul pieptului și șira spinării;
(c)
«sferturi», în sensul subpozițiilor 0207 39 13, 0207 39 33, 0207 39 57, 0207 39 61, 0207 39 63, 0207 41 11, 0207 42 11, 0207 43 21, 0207 43 23 și 0207 43 25: sferturile posterioare și sferturile anterioare obținute prin tranșarea transversală a unei jumătăți;
(d)
«aripi întregi, cu sau fără vârfuri», în sensul subpozițiilor 0207 39 15, 0207 39 35, 0207 39 65, 0207 41 21, 0207 42 21, 0207 43 31: bucățile de pasăre compuse din humerus, radius și cubitus împreună cu masa musculară care le acoperă. Vârfurile, inclusiv oasele carpiene, pot fi înlăturate sau nu. Tranșările trebuie realizate la articulații;
(e)
«piepți», în sensul subpozițiilor 0207 39 21, 0207 39 41, 0207 39 71, 0207 39 73, 0207 41 41, 0207 42 41, 0207 43 51 și 0207 43 53: bucățile de pasăre compuse din osul pieptului și coaste, repartizate de o parte și de cealaltă, împreună cu masa musculară care le acoperă;
(f)
«pulpe», în sensul subpozițiilor 0207 39 23, 0207 39 75, 0207 39 77, 0207 41 51, 0207 43 61 și 0207 43 63: bucățile de pasăre compuse din femur, tibie și peroneu împreună cu masa musculară care le acoperă. Cele două tranșări trebuie realizate la articulații;
(g)
«copane de curcan sau curcă» în sensul subpozițiilor 0207 39 43, 0207 42 51: bucățile de curcă sau curcan compuse din tibie și peroneu împreună cu masa musculară care le acoperă. Cele două tranșări trebuie realizate la articulații;
(h)
«pulpe de curcan sau de curcă, altele decât copane», în sensul subpozițiilor 0207 39 45 și 0207 42 59: bucățile de curcă sau curcan compuse din femur și masa musculară care le acoperă sau din femur, tibie și peroneu împreună cu masa musculară care le acoperă. Cele două tranșări trebuie realizate la articulații;
(i)
«părți denumite» paletots «de gâscă sau de rață», în sensul subpozițiilor 0207 39 81 și 0207 43 71: produsele constituite din gâscă sau din rață, care se prezintă jumulite, complet eviscerate, fără cap și labe, ale căror oase din carcasă (osul pieptului, coaste, coloană vertebrală și sacrum) au fost scoase, dar care prezintă încă femurul, tibia și humerusul.”
2.
Nota complementară 7 se elimină. Nota complementară 8 devine nota complementară 7.
Articolul 3
Prezentul regulament intră în vigoare la 1 ianuarie 1995.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 decembrie 1994.